หุ้นยุโรปเปิดตลาดปรับตัวลง จับตาผลพวงจากการขึ้นดอกเบี้ยของเฟด
หุ้นยุโรปเปิดตลาดปรับตัวลง จับตาผลพวงจากการขึ้นดอกเบี้ยของเฟด
18 ธ.ค. 2558

ตลาดหุ้นยุโรปเปิดตลาดวันนี้อ่อนตัวลง โดยนักลงทุนยังคงจับตาสถานการณ์ภายหลังจากที่ธนาคารกลางสหรัฐ (เฟด) ได้มีมติปรับขึ้นอัตราดอกเบี้ยเป็นครั้งแรกในรอบเกือบ 10 ปี ส่วนความเคลื่อนไหวในวันนี้ ได้แก่ ธนาคารกลางญี่ปุ่นได้มีมติขยายระยะเวลาในการใช้นโยบายผ่อนคลายทางการเงินต่อไปในการประชุมวันนี้
ดัชนี Stoxx Europe 600 ปรับลง 0.7% แตะ 362.39 จุด ณ เวลาประมาณ 15.10 น. ตามเวลาไทย
ดัชนี CAC-40 ตลาดหุ้นฝรั่งเศสเปิดวันนี้ที่ 4,629.56 จุด ลดลง 47.98 จุด, -1.03% ดัชนี DAX ตลาดหุ้นเยอรมันเปิดวันนี้ที่ 10,639.98 จุด ลดลง 98.14 จุด, -0.91%
ที่ประชุมคณะกรรมการของธนาคารกลางญี่ปุ่น (BOJ) ตัดสินใจที่จะยังคงใช้นโยบายในการเพิ่มฐานเงินที่อัตราราว 80 ล้านล้านเยนต่อปี ผ่านทางการซื้อสินทรัพย์ขนานใหญ่
อย่างไรก็ตาม BOJ ระบุว่า จะขยายระยะเวลาการซื้อพันธบัตรระยะยาวของรัฐบาลภายใต้โครงการผ่อนคลายทางการเงิน นอกจากนี้ แถลงการณ์ภายหลังการประชุมยังระบุว่า BOJ จะใช้จ่ายเงินราว 3 แสนล้านเยนหรือมากกว่า ในการซื้อกองทุน ETF (Exchange-raded Funds)
 
 